বঢ়মপুৰঃ নগাঁও জিলাৰ পুৰণিগুদাম আৰক্ষী চকীৰ অন্তৰ্গত বিভিন্ন ঠাইত বিগত কেইবাদিনো ধৰি চোৰে লুটপাত চলায় আহিছে৷ ফুট গধুলিতে বিভিন্ন স্থানত চোৰ সোমাই আ-অলংকাৰৰ লগতে টকা পইচা লৈ উধাও হোৱা ঘটনাই চাঞ্চল্যৰ সৃষ্টি কৰিছে৷ জানিব পৰা মতে, দেওবাৰে নিশা পুৰণিগুদামৰ ৩৭নং ৰাষ্ট্ৰীয় ঘাইপথৰ দাতিৰ এখন ব্যৱসায় প্ৰতিষ্ঠান চোৰে লুটিলৈ যায়৷ পুৰণিগুদামৰ জাকিৰ হুছেইন নামৰ ব্যক্তি জনৰ চিএছচি নামৰ প্ৰতিষ্ঠানটোৰ এখন বেৰ ভাঙি চোৰে তিনিটা চিচি কেমেৰা সহ প্ৰায় ৬হাজাৰ টকা লৈ উধাও হয়৷ আৰক্ষীৰ দুৰ্বলতাৰ বাবেই পুৰণিগুদামত বাৰে বাৰে চুৰি কাৰ্য সংঘটিত হোৱা বুলি অভিযোগ উত্থাপিত হৈ আহিছে৷ আমাৰ লক্ষ্য মুক্ত আৰু স্বতন্ত্ৰ সংবাদ প্ৰতিষ্ঠান হিচাপে গঢ়ি তোলা।
চোৰক লাগে চিচিটিভি, পুৰণিগুদামত চোৰৰ তাণ্ডৱ